Príloha č. 1
K uzneseniu vlády SR
č.............z....................

N á v r h

Vláda Slovenskej republiky

Podľa § 28 ods. 6 zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len zákon)

m e  n í

uznesenie vlády SR č. 127 z. 15.februára 1994 vydané pod číslom m.: 549/1994 k schválenému privatizačnému projektu štátneho podniku Makyta Púchov v časti A bod 4 písmeno b) takto:

“úhrada kúpnej ceny sa zníži o investície vo výške 460 000.- tis. Sk, ktoré nadobúdateľ vloží do rozvoja privatizovaného majetku v termíne do 31.12.2002 na technický rozvoj a ochranu životného prostredia. Čiastka, o ktorú sa zníži úhrada  kúpnej ceny z dôvodu investovania nebude Fondom národného majetku SR úročená pri dodržaní podmienok investovania stanovených v zmluve č.468 /1994  o predaji podniku.”

Ostatné časti a ustanovenia uznesenia vlády SR č. 127 z 15. februára 1994 ostávajú nezmenené.

Odôvodnenie

Fond národného majetku SR uzavrel so spoločnosťou Makyta, a.s. Púchov so sídlom v Púchove zmluvu o predaji podniku pod č. 468/1994 dňa 14.3.1994. Spoločnosť Makyta, a.s. požiadala Fond národného majetku SR (ďalej len FNM SR) o možnosť splatenia časti zostatku kúpnej ceny formou realizácie investícii vynaložených na technický rozvoj podniku a a ochranu životného prostredia, ako aj z dôvodu zrýchlenia splatenia kúpnej ceny a tým aj ukončenia zmluvného vzťahu z FNM SR. Spoločnosť Makyta, a.s. voči FNM SR plní všetky zmluvné podmienky a splátky kúpnej ceny má uhradené v predtermíne. Spoločnosť Makyta a.s. má do ukončenia zmluvného vzťahu v roku 2003 uhradiť splátky vo výške 160 000 000 ,- Sk. Spoločnosť doteraz  preinvestovala sumu vo výške 400 000 000,- Sk, čo je v zmysle uzatvorenej zmluvy celá investičná časť kúpnej ceny a finančne uhradila 240 000 000,-  Sk. V zmysle schválených zásad FNM SR pre zmenu zmluvných podmienok z uzatvorených zmlúv s kupujúcim, ktoré boli Poradou ekonomických ministrov SR dňa 11.2.2002 vzaté na vedomie, Prezídium FNM SR dňa 2.07.2002 uznesením č. 21/LXXXI/02 schválilo zmenu zmluvných podmienok v zmluve č. 468/1994 zo dňa 15.2.1994 v znení jej dodatkov čl. VI, tak že predávajúci započíta spoločnosti Makyta, a.s. Púchov pri predčasnom uhradení splátok kúpnej ceny za roky 2002 až 2003 vo  výške 100 000 000,- Sk k 15. 09. 2002 zostávajúcu časť splátky kúpnej ceny vo výške 60 000 000,- Sk za investície zrealizovanými nad zmluvne dohodnutý rámec do 31.12.2002 minimálne v rozsahu započítaného zostatku splátky kúpnej ceny, pričom výšky preinvestovania kupujúci musí preukázať najneskôr do 28. 02.2003.

Poučenie:

Táto zmena privatizačného projektu nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

								Mikuláš  D z u r i n d a
								      predseda vlády

Na vedomie: Ministerstvo hospodárstva Slovenskej republiky
	          Fond národného majetku Slovenskej republiky